Publication: Magyar Közlöny
Issue: MK-1998-23 (Year: 1998, Number: 23)
Era: 1990-2004
Section: 
Paragraph Index: 118

1979. június 13-án, 1984. május 17-én és 1991. június 4—5-én módosított, a Nemzetközi Befektetésekről és a Multinacionális Vállalatokról szóló Nyilatkozathoz, valamint az abból eredően vállalt kötelezettségek teljesítéséhez. Magyarország javasolja a nemzeti elbánás alóli bizonyos kivételek megszüntetését és a jelen Nyilatkozat 3. számú mellékletében ismertetett lista fenntartását. A nemzeti elbánás elvét alkalmazza az állami vállalatok privatizációjára és a privatizált vállalatok részvényeivel kapcsolatos tranzakciókra. Környezetvédelem A Tanács határozat-ajánlása a jelenlegi vegyi anyagok rendszeres vizsgálatáról [C(87)90/végső] A Tanács határozat-ajánlása a jelenlegi vegyi anyagok kooperatív vizsgálatáról és a kockázat csökkentéséről [C(90)163/végső] Észrevétel: A mérgező vegyi anyagokra vonatkozó 1985-ös kormányhatározat és az Egészségügyi Minisztérium ezzel kapcsolatos 1988. évi végrehajtási utasítása kiterjed a Tanács ezen, az emberi egészség aspektusait érintő okmányaira. A vegyi anyagokról és készítményekről szóló 1996 végéig elfogadásra kerülő új törvény biztosítani fogja, hogy e határozat-ajánlásoknak Magyarország teljes mértékben megfeleljen. 1997-ben új kormányrendeletet fognak elfogadni a környezetnek és az emberi egészségnek a vegyi anyagok által okozott kockázat felméréséről és csökkentéséről. A Tanács határozata a határon túli károk okozására képes balesetekkel kapcsolatos információcseréről [C(88)84/végső] A Tanács határozat-ajánlása a közvélemény tájékoztatásáról és a közönség részvételéről a veszélyes anyagokkal összefüggő balesetek megakadályozásával és azokra való reagálással kapcsolatos döntéshozatali eljárásokban [C(88)85/végső] Észrevétel: Magyarország kétoldalú megállapodásokat kötött a szomszédos országokkal a vízszennyezéssel, többek között a vegyi anyagok okozta balesetekkel kapcsolatos információcseréről. Az 1996 folyamán elfogadásra kerülő polgári védelmi törvény és a katasztrófa megelőzéséről szóló törvény foglalkozik a vegyi anyagok okozta balesetek megelőzésével és az azokra való felkészüléssel és reagálással. Ez magában foglalja a közvélemény tájékoztatását és a közönség részvételét a veszélyes anyagokkal kapcsolatos balesetek megelőzésével és az azokra való reagálással összefüggő döntéshozatali folyamatokban. Az ipari balesetek határon túli hatásairól szóló Konvenció utómunkálataiként Regionális Koordinációs Irodát létesítenek Magyarországon 1996-ban azzal a céllal, hogy megerősítsék a vegyi balesetekkel kapcsolatos információcserét a szomszédos országokkal. A Tanács határozat-ajánlása a veszélyes hulladékok határon túli mozgásáról [C(83)180/végső] A Tanács határozat-ajánlása a veszélyes hulladékok exportjáról az OECD-térségből [C(86)64/végső] A Tanács határozata a veszélyes hulladékok határon túli mozgásáról [C(88)90/végső, módosítva] Észrevétel: Magyarország részt vesz a veszélyes hulladékok határon túli mozgásának és elhelyezésének ellenőrzésével foglalkozó Bázeli Konvencióban, amely rögzíti ezen okmányok fő tételeit. A hatályos jogszabályok részben fedik ezeket a határozat-ajánlásokat. Az 1996-ban elfogadásra kerülő hulladékgazdálkodási törvény biztosítja a kereteket a veszélyes és a nem veszélyes hulladékok kezelésének szabályozásához. Ezen túlmenően a veszélyes hulladékokról szóló új kormányhatározat lép hatályba 1996-ban. A hulladékokra új kódexrendszert vezetnek be 1997-ben. E szabályozás teljes mértékben átfogja ezeket a határozatokat. A Tanács határozat-ajánlása a hulladékok határon túli mozgásának csökkentéséről [C(90)178/végső] Észrevétel: A jelenlegi szabályozás nem fedi teljesen ezt a határozat-ajánlást. A hulladékgazdálkodási törvény és a Nemzeti Környezetvédelmi Program — mindkettőt 1996-ban fogadják el 1998/23. szám — formálisan előmozdítja az önellátást a végső elhelyezésre szolgáló hulladékok terén. A hulladékkezelési törvény teljes mértékben fedi a jelen határozat-ajánlást. A Tanács határozata a visszanyerésre szánt veszélyes hulladékok országhatárokon keresztül történő szállításának ellenőrzéséről [C(92)39/végső, módosítva] Észrevétel: Jelenleg az OECD-ben a zöld és sárga listán szereplő, a magyar határt átlépő bizonyos hulladékokhoz írásos engedély szükséges. 1996-ban a veszélyes hulladékokról szóló új rendelet árnyaltabb megközelítést tesz lehetővé az e határozatban foglalt hulladékok ellenőrzése terén, az OECD háromszintű rendszere szerint. A magyar hatóságok folyamatosan tájékoztatják a Titkárságot az ilyen változásokról. Pénzpiacok A Tanács ajánlása a nemzetközi értékpapír-kibocsátásról [C(71)176/végleges] Észrevétel: A külföldiek pénzügyi befektetései egyedi engedélyezés tárgyát képezik. A nem bank pénzintézetek részt vehetnek értékpapír-kibocsátó szindikátusokban és értékesítési csoportokban, de a bankok nem vehetnek részt ilyen tevékenységekben sem Magyarországon, sem külföldön, az

Source: https://magyarkozlony.hu/hivatalos-lapok/0387eb88e659b4f8afea591137ad2d1e5860a5ba/dokumentumok/97e67a6575d966d7b2ad70e80f32efc2ab658995/letoltes